Melleņu iela (Daugavpils)

Melleņu iela ir iela Daugavpilī, Vizbuļu apkaimē. Tā sākas krustojumā ar Purvu ielu Zirgezera dienvidu krastā, ved dienvidaustrumu un dienvidu virzienā un beidzas krustojumā ar Ceriņu un Pūpolu ielu. Melleņu ielā ir privātmāju un vasarnīcu apbūve.

Ielas kopējais garums ir aptuveni 488 metri. Visā garumā Melleņu iela klāta ar grants segumu, tās sarkano līniju platums ir 5 metri. Satiksmes kustība norit abos virzienos vienā joslā. Sabiedriskais transports pa Melleņu ielu nekursē.

Iela izveidota 1970. gados, bet nosaukums tai piešķirts tikai 2005. gada 25. augustā.

 Ielu savienojumi 
Melleņu iela ir savienota ar šādām ielām:
 Purvu iela (T veida krustojums)
 Astilbju iela (T veida krustojums)
 Spīdolas iela (savienojums ar bezvārda ceļu)
 Ceriņu iela / Pūpolu iela

 Atsauces 

Kategorija:Ielas Vizbuļos